দিল্লিতে বাতাসের মান খুব খারাপ, ধোঁয়াশার চাদরে রাজধানী

ওয়েবডেস্ক- মাত্রাতিরিক্ত দূষণে (Pollution) রাজধানী। ক্রমশই দূষণ বাড়ছে দিল্লিতে (Delhi)। দিল্লিতে বাতাসের মান খুব খারাপ। ধোঁয়াশার চাদরে ঢেকেছে দিল্লি। বেশ কয়েকদিন ধরেই দূষণ বাড়ছিল, ফলে ঘন কুয়াশা ও শান্ত বাতাসে দূষণকারী ধূলিকণা আটকে পড়ায় বায়ুর মান ‘খুব খারাপ’ হয়ে যায়।

বৃহস্পতিবার সকালে ঘন ধোঁয়াশায় ঢেকেছে দিল্লির আকাশ। সকাল ৮ টার দিকে দিল্লি জুড়ে বায়ু সূচকের নাম (একিউআই) ৩৭৫, আগের দিন ছিল ২৭৯। দূষণ পর্ষদ বোর্ড (Central Pollution Control Board) (CPCB) জানিয়েছে, আনন্দ বিহারে একিউআই ৪০৮ ও বিবেক বিহার ৪১৫। আয়া নগর (331), বাওয়ানা (387), বুরারি ক্রসিং (369), দ্বারকা সেক্টর-8 (371), আইজিআই বিমানবন্দর T3 (320), আইটিও (370), লোধি রোড (334), মুন্ডকা (364), নাজফগড় (338), নরেলা (371), পাঞ্জাবি পাটরাম বাগ (36), পাঞ্জাবি বাগ (36) (374) এবং সিরি ফোর্ট (381), অত্যন্ত খারাপ ক্যাটাগরিতে রয়েছে। সিপিসিবির তথ্যে দেখা গেছে যে দিল্লি জুড়ে ৩৩টি পর্যবেক্ষণ কেন্দ্রে বায়ুর মান “খুব খারাপ” বিভাগে রেকর্ড করা হয়েছে, যার রিডিং ৩০০-এর বেশি। কার্তব্য পথ, আনন্দ বিহার, বুরারি এবং অক্ষরধামের মতো এলাকাগুলি ভোরের দিকে কুয়াশায় ঢাকা ছিল।

আরও পড়ুন– RSS-এর মিছিলে হাঁটার জের, স্কুল শিক্ষকদের নোটিস দিল শিক্ষা দফতর

বৃহস্পতিবার ভোরে মৌসম বিভাগ জানিয়েছে যে পালামে দৃশ্যমানতা ১,০০০ মিটার এবং সফদরজংয়ে ৮০০ মিটার, উভয় স্থানেই শান্ত বাতাসের পরিস্থিতি বিরাজ করছে। শূন্য থেকে ৫০ এর মধ্যে AQI ‘ভালো’, ৫১ থেকে ১০০ ‘সন্তোষজনক’, ১০১ থেকে ২০০ ‘মাঝারি’, ২০১ থেকে ৩০০ ‘খারাপ’, ৩০১ থেকে ৪০০ ‘খুব খারাপ’ এবং ৪০১ থেকে ৫০০ ‘গুরুতর’ হিসাবে বিবেচিত হয়।

এদিকে দূষণ নিয়ন্ত্রণে মেঘের মধ্যে রাসায়নিক ছড়িয়ে বৃষ্টির চেষ্টা চালানো হলেও তা বিফলে গেছে। মঙ্গলবার তিনবার ‘ক্লাউড সিডিং’ করেও নামানো যায়নি বৃষ্টি। এই প্রথম ভারতে দেশীয় পদ্ধতিতে দেশের ইঞ্জিনিয়াররা কৃত্রিম বৃষ্টিপাতের পরীক্ষা চালালেন। পরিবেশ মন্ত্রী মনজিন্দর সিং সিরসা ও বিজ্ঞানীরা এই পরীক্ষা চালিয়ে স্বীকার করে নিয়েছেন তাদের এই প্রচেষ্টা ব্যর্থ হয়েছে।

দেখুন আরও খবর-